เมื่อกี้ดูข่าวนายหัวชวน พูดเรื่องคุณสุรินทร์ที่เสียชีวิตจากโรคหัวใจเมื่อวาน นายหัวเขาว่าปรกติคุณสุรินทร์ร่างกายแข็งแรงออกกำลังกายประจำ แต่เขาเป็นคนทำงานหนักมาก ใครมาขอให้ช่วยงานอะไรไม่เคยปฎิเสธ และอดหลับอดนอนบ่อยมาก อันนี้ก็อาจจะมีส่วนได้นะ การอดนอนมันน่ากลัวกว่าที่คิดมาก อันนี้ฝากถึงพ่อแม่พี่น้องที่ตื่นตัวเรื่องโรคหัวใจนะ ถ้ากลัวโรคนี้ มีวิธีนึงที่สามารถป้องกันหรือลดความเสี่ยงได้ คือการตรวจสุขภาพประจำปีครับ การตรวจสุขภาพประจำปี หลักๆเราจะตรวจคัดกรองโรคเรื้อรัง ก็มีเบาหวาน ความดัน ไขมันในเลือดสูง โรคหัวใจ HIV ไวรัสตับบี ตับอักเสบ โรคไต นอกนั้นก็อาจมีออพชั่นแยกไปตามเพศ เช่น ใน ผช ก็อาจมีตรวจคัดกรองมะเร็งต่อมลูกหมาก ส่วนใน ญ ก็จะมีการตรวจมะเร็งเต้านม มะเร็ปากมดลูก ส่วนในบางคนที่มีประวัติมะเร็งในครอบครัวก็อาจมีการตรวจอื่นเพิ่มเติม เช่น ตรวจหามะเร็งลำไส้ ที่สำคัญคือการตรวจคลื่นหัวใจ เป็นการตรวจคัดกรองเบื้องต้นที่ปลอดภัย ไม่มีผลข้างเคียงใดๆ และสามารถตรวจหาโรคได้หลายโรคที่อาจกระทบกับการเต้นของหัวใจ การตรวจพวกนี้ คนไทยที่มีสิทธิบัตรทอง หรือใช้สิทธิประกันสังคม มีสิทธิที่จะตรวจฟรีได้ ปีละหนนึง แต่ถ้าอยากตรวจคัดกรองเยอะๆแบบหลายๆระบบ อันนี้อาจต้องรบกวนให้ไป รพ เอกชนแล้วซื้อคอร์สตรวจสุขภาพกันเอาเองนะ ก่อนจะตรวจก็ไปปรึกษาที่ รพ ว่าเราอยากตรวจสุขภาพประจำปี แล้วพยาบาลเขาจะออกใบนัด แล้วระบุว่าต้องงดน้ำงดอาหารตอนกี่โมงก่อนเจาะเลือด การรู้ว่ามีโรคใดๆก็ตามแต่เนิ่นๆนี่เป็นเรื่องที่มีประโยชน์มาก เพราะว่าพวกโรคเรื้อรัง เช่น เบาหวาน ความดันไขมันไรเทือกนี้ มันจะรักษาได้มีประสิทธิภาพสูงสุด คือรักษาตั้งแต่ตอนเพิ่งเป็นแม่งเลย รักษาคุมกันให้อยู่ตั้งแต่ตอนนั้น ตอนที่เส้นเลือดยังสภาพดีๆอยู่ แต่ถ้าไม่ตรวจสุขภาพประจำปีแล้วรู้ตัวตอนเป็นเยอะแล้ว ถึงตอนนั้นเส้นเลือดมันจะเสื่อมสภาพไปเกือบจะถาวรแล้ว รักษาให้เต็มที่ยังไง กินยาโคตรแพง ฉีดยาอิมพอรทราคาแพงหูรูดยังไง ก็ได้แค่ชลอการเสื่อมสภาพให้ช้าที่สุด แต่ถ้ารักษากันตั้งแต่เพิ่งเป็น เผลอๆไม่ต้องใช้ยาอะไรเลย แค่ออกกำลังกาย คุมอาหาร ก็อยู่จนแก่เฒ่าสบายๆแล้ว แต่ต้องมาตรวจกันเป็นระยะนะ